FC København bekræfter, at de henter Karlo Bartolec i FC Nordsjælland.

Som bold.dk forleden kunne afsløre, har FC København været på rov i FC Nordsjælland.

Nu bekræfter begge klubber så, at Karlo Bartolec skifter til FC København på en aftale frem til sommeren 2023.

24-årige Karlo Bartolec spiller primært højre back og fik sin fodboldopdragelse i Dinamo Zagreb, inden han skiftede til Lokomotiv Zagreb. Herefter gik turen til FC Nordsjælland i sommeren 2016.

Bartolec fik sin debut for det kroatiske A-landshold i oktober og er også udtaget til den kommende landsholdssamling.

Bartolec nåede 97 kampe for FC Nordsjælland.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)